Document ID: /roh_data/filtered/fineweb-2-filterrobots_roh.jsonl.gz/60180

Ulteriur Grischun - Citad vul decider davart il bajetg dal Globus
La citad da Cuira ponderescha da far ina zona da planisaziun tar il bajetg nua ch’il Globus era. Uschia il president Urs Marti vers RTR. Quai per far squitsch da tuttina stgarpar giu il bajetg vegl e bajegiar in nov.
L’assicuranza Axa Winterthur a la quala il bajetg tutga veva decis da be sanar il bajetg, quai ord il motiv ch'ella n’è betg vegnida perina cun in vischin. A lunga vista fissi dentant, tenor Urs Marti, en l’interess da la citad da bajegiar in nov bajetg en il lieu direct a la staziun.